AER GLÅN, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Ardaloedd Rheoli Mwg (Tanwyddau Awdurdodedig) (Cymru) (Diwygio) 2011 a deuant i rym ar 31 Rhagfyr 2011. 2 Mae'r Rheoliadau hyn yn gymwys o ran Cymru. Diwygiadau 2 Yn yr Atodlen (Tanwyddau Awdurdodedig) i Reoliadau Ardaloedd Rheoli Mwg (Tanwyddau Awdurdodedig) (Cymru) 2008 — a ar ôl paragraff 4, mewnosoder— 4A Big K Restaurant Grade Charcoal, a weithgynhyrchir gan Big K Products UK Limited yn Parque Industrial Alvear, 2126 Alvear, Provincia de Santa Fe, Yr Ariannin— a sydd wedi'i gyfansoddi o bren quebracho gwyn wedi'i byroleisio; b a weithgynhyrchwyd drwy ddefnyddio proses pyrolysis odyn ar ryw 450°C; c sy'n ddarnau golosg rhwng 30 o filimetrau a 150 o filimetrau a'r darnau hynny heb eu marcio; ac ch nad yw'r sylffwr sydd ynddo'n fwy na 2 y cant o'r cyfanswm pwysau. . b ar ôl paragraff 8A, mewnosoder— 8B Brics glo Briteheat Plus, a weithgynhyrchir gan Coal Products Limited yn Immingham Briquetting Works, Immingham, North East Lincolnshire— a sydd wedi'u cyfansoddi o lwch glo caled (sef rhyw 75 i 95 y cant o'r cyfanswm pwysau), golosg petrolewm (hyd at ryw 20 y cant o'r cyfanswm pwysau) a rhwymwr organig (sef gweddill y pwysau); b a weithgynhyrchwyd o'r cyfansoddion hynny drwy broses sy'n cynnwys rholio-wasgu; c sy'n frics glo heb eu marcio ar siâp gobennydd; ch sy'n pwyso 80 gram y fricsen ar gyfartaledd; a d nad yw'r sylffwr sydd ynddynt yn fwy na 2 y cant o'r cyfanswm pwysau. . c ar ôl paragraff 18, mewnosoder— 18A Brics glo EDF Fuel, a weithgynhyrchir gan TheGreenFactory yn y Laboratoire de Chimie Agro-industrielle UMR 1010 INRA/INP-ENSIACET AGROMAT, Site de l'ENIT 47, Avenue D'Azereiz, -BP 1629 65016 Tarbes Cedex, Ffrainc— a sydd wedi'u cyfansoddi o ryw 100 gram o Miscanthus heb eu prosesu (sef rhyw 45 y cant o'r cyfanswm pwysau), rhyw 95 gram o ester Copra (sef rhyw 43 y cant o'r cyfanswm pwysau), a rhyw 25 gram o rwymwr a gynhyrchwyd o Miscanthus (wedi'i brosesu gyda chalsiwm ocsid, sef rhyw 0.5 y cant o'r cyfanswm pwysau) o ran gweddill y pwysau; b a weithgynhyrchwyd o'r cyfansoddion hynny drwy broses sy'n cynnwys prosesu Miscanthus, cymysgu, poethwasgu, a throchi mewn baddon ester; c sy'n frics glo ar siâp silindr sydd heb eu marcio, y mae eu huchder yn 120 o filimetrau a'u diamedr yn 60 o filimetrau, ac y mae twll ar siâp seren yn rhedeg yn ganolog drwy ochr hiraf y fricsen; ch sy'n pwyso 220 gram y fricsen ar gyfartaledd; a d nad yw'r sylffwr sydd ynddynt yn fwy na 2 y cant o'r cyfanswm pwysau. . ch ar ôl paragraff 21, mewnosoder— 21A Homefire Fire Logs, a weithgynhyrchir gan De Lange B.V., Rustenbugerweg 3, 1646 WJ Ursem, Yr Iseldiroedd— a sydd wedi'u cyfansoddi o gŵyr hydrin (sef rhyw 50 y cant o'r cyfanswm pwysau) a blawd llif (sef rhyw 50 y cant o'r cyfanswm pwysau); b a weithgynhyrchwyd o'r cyfansoddion hynny drwy broses triniaeth wres ac allwthio; c sy'n foncyffion tân rhyw 280 o filimetrau eu hyd ac yn 75 o filimetrau × 75 o filimetrau gydag un rhigol yn rhedeg ar hyd pob un o'u pedwar wyneb sy'n 280 o filimetrau eu hyd; ch sy'n pwyso 1.1 cilogram y boncyff ar gyfartaledd; a d nad yw'r sylffwr sydd ynddynt yn fwy na 0.2 y cant o'r cyfanswm pwysau. . d ar ôl paragraff 30, mewnosoder— 30A Brics glo Newflame Plus, a weithgynhyrchir gan Maxibrite Limited, Ystad Ddiwydiannol Mwyndy, Llantrisant, Rhondda Cynon Taf, CF72 8PN— a sydd wedi'u cyfansoddi o 10 i 15 y cant glo meddal, 10 i 15 y cant golosg petrolewm, a llwch glo caled a rhwymwr starts yw gweddill y pwysau; b a weithgynhyrchwyd o'r cyfansoddion hynny drwy broses sy'n cynnwys rholio-wasgu a thriniaeth wres ar ryw 260°C. c sy'n frics glo heb eu marcio ar siâp gobennydd ac y mae uchafswm eu dimensiynau yn rhyw 68 o filimetrau × 63 o filimetrau × 38 o filimetrau; ch sy'n pwyso 110 gram y fricsen ar gyfartaledd; a d nad yw'r sylffwr sydd ynddynt yn fwy na 1.9 y cant o sylffwr ar sail sych. . dd yn lle paragraff 36, rhodder— 36 Brics glo Stoveheat Premium, a weithgynhyrchir gan Coal Products Limited yn Immingham Briquetting Works, Immingham, North East Lincolnshire— a sydd wedi'u cyfansoddi o lwch glo caled (sef rhyw 65 i 85 y cant o gyfanswm eu pwysau), golosg petrolewm (sef rhyw 20 y cant o'r cyfanswm pwysau) a rhwymwr triagl ac asid ffosfforig (sef gweddill y pwysau); b a weithgynhyrchwyd o'r cyfansoddion hynny drwy broses sy'n cynnwys rholio-wasgu a thriniaeth wres ar ryw 300°C; c sy'n frics glo ar siâp clustogau, y mae llinell sydd wedi'i hindentio'n rhedeg o'u hamgylch; ch sy'n pwyso 30 gram y fricsen ar gyfartaledd; a d nad yw'r sylffwr sydd ynddynt yn cynnwys mwy na 2 y cant o'r cyfanswm pwysau. . Darpariaeth Arbed 3 Bydd unrhryw danwydd a weithgynhyrchwyd cyn i'r Rheoliadau hyn ddod i rym, ac a oedd yn danwydd awdurdodedig ar yr adeg pan gafodd ei weithgynhyrchu, yn parhau i fod yn danwydd awdurdodedig er gwaethaf i baragraff 36 o'r Atodlen i Reoliadau Ardaloedd Rheoli Mwg (Tanwyddau Awdurdodedig) (Cymru) 2008 gael ei amnewid. John Griffiths Gweinidog yr Amgylchedd a Datblygu Cynaliadwy, un o Weinidogion Cymru 2 Rhagfyr 2011